Diari Oficial de la Generalitat Valenciana


Sumari del DOGV 339, del 10-02-1986 (1986/805732)

ORDRE de 30 de desembre de 1985, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca rústica, situada en el terrne municipal de Carcaixent, partida del Barranquet, Abrells o Quatre Camíns, amb destinació al Centre de Capacitació Agrària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   339

Data del DOGV
:   10-02-1986

Secció del DOGV
:   ALTRES DISPOSICIONS

Número del document
:   1986/805732


Data del document
:   30-12-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de 30 de desembre de 1985, de la Conselleria d'Economia i Hisenda, per la qual s'acorda l'adqusició per la Generalitat Valenciana d'una finca rústica, situada en el terme municipal de Carcaixent, partida del Barranquet, Abrells o Quatre Camins, amb destinació al Centre de Capacitació Agrària.  
El Centre de Capacitació i Experimentació Agrària de Carcaixent, un dels tres amb què compta la Comunitat Valenciana, es situa en una zona molí representativa de la Ribera del Xúquer, exercint la seua influència en tota la província, de la qual rep alumnes de les diverses localitats.   
Segons les directrius emanades de la Conselleria d'Agricultura i Pesca, les finalitats primordials que, entre altres, han de perseguir els Centres de Capacitació Agrària, són la formació professional de joves agricultors i l'experimentació de les varietats, els cultius, etc. i de les noves tècniques de producció en general, amb un element bàsic i fonamental, per al compliment d'aquestes finalitats, que és l'existència de sol on dar-los a terme.   
Els nous plans d'experimentació i capacitació fan que aquesta finca no oferesca sol suficient, i es fa necessària i urgent la seva ampliació, que s'ha d'aconseguir en les parcel·les confrontants amb la finca actual, a fi d'arribar a la màxima eficàcia i rendiment dels mitjans existents.   
Per tot això, i conforme amb el que disposa l'article 9.1 del Decret 46/1983 de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la prèvia valoració tècnica oportuna i informes del Servei de Patrimoni i de la Intervenció General,  
ORDENE:   
Article 1r  
S'acorda l'adquisició mitjançant contractació directa a títol onerós i en virtut de compra-venda, de la finca següent:   
Rústica, parcel·la de terra de cultiu, situada en el terme municipal de Carcaixent (València), Partida del Barranquet, Abrells o Quatre Camins, amb una superfície de vuit fanecades, és a dir, seixanta-sis àrees, quaranta-nou centiàrees. Confronta, al nord amb terres de Joan Baptista Armengol; al sud amb les de la vídua del Sr. Filiberto García, camí i escorredor enmig; a l'est, amb les de Francesc Carreres, desiguament enmig; i a l'oest, amb les de Joan Baptista Armegol.   
La finca esmentada s'inscriu en el Registre de la Propietat d'Alzira, en el foli 152, del volum 1187, llibre 198 de Carcaixent, inscripció 3a i 4a, finca núm. 4.257. Són propietaris de la finca el Sr. Enric Giner i Perpiñà, les Sres. Purificació Giner i Perpiñà, Maria Purificació Giner i Oroval i Maria del Carme Giner i Oroval.   
Article 2n  
La finca descrita, està lliure de càrregues i arrendataris, al dia en el pagament de contribucions i impostos.   
La compra, que es formalitzarà necessàriament en escriptura pública, es realitzarà per un preu de sis milions de pessetes (6.000.000).   
Totes les despeses que origine la formalització notarial de la compra-venda present, s'abonaran per les parts, segons la Llei.   
Article 3r  
El Servei de Patrimoni de la Conselleria d'Economia i Hisenda, realitzarà els tràmits necessaris per a fer efectiu allò que disposa aquesta Ordre.   
València, 30 de desembre de 1985.   
El Conseller d'Economia i Hisenda,  
ANTONIO BIRLANGA I CASANOVA